2002R2246 — DA — 25.07.2007 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:









▼B

KOMMISSIONENS FORORDNING (EF) Nr. 2246/2002

af 16. december 2002

om de gebyrer, der ved registrering af EF-design skal betales til Kontoret for Harmonisering i det Indre Marked (Varemærker og Design)







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 6/2002 af 12. december 2001 om EF-design ( 1 ), særlig artikel 107, og ud fra følgende betragtninger: (1) I henhold til artikel 139 i Rådets forordning (EF) nr. 40/94 af 20. december 1993 om EF-varemærker ( 2 ), ændret ved forordning (EF) nr. 3288/94 ( 3 ), som i henhold til artikel 97 i forordning (EF) nr. 6/2002 også finder anvendelse på denne forordning, skal gebyrernes størrelse fastsættes på en sådan måde, at provenuet heraf i princippet sikrer, at Harmoniseringskontorets budget balancerer. (2) Kommissionens forordning (EF) nr. 2245/2002 af 21. oktober 2002 om gennemførelsesbestemmelser til Rådets forordning (EF) nr. 6/2002 om EF-design ( 4 ) vedrører også betingelserne for betaling til Harmoniseringskontoret af de gebyrer, der er fastsat i forordning (EF) nr. 6/2002. (3) For at sikre den nødvendige fleksibilitet bør præsidenten for Harmoniseringskontoret have bemyndigelse til på visse betingelser at fastsætte de beløb, der skal betales til Harmoniseringskontoret for de tjenesteydelser, det præsterer, betalingen for adgang til Harmoniseringskontorets databaser og for offentliggørelse af indholdet af disse databaser i maskinlæsbar form samt salgsprisen for Harmoniseringskontorets publikationer. (4) For at lette betalingen af gebyrer og øvrige beløb bør præsidenten bemyndiges til at godkende betalingsformer, som supplerer de betalingsformer, der udtrykkelig er nævnt i denne forordning. (5) De i denne forordning fastsatte foranstaltninger er i overensstemmelse med udtalelse fra det udvalg, der er nedsat i henhold til artikel 109 i forordning (EF) nr. 6/2002 — ud fra følgende betragtninger: UDSTEDT FØLGENDE FORORDNING:







Artikel 1

Genstand

I denne forordning fastsættes størrelsen af og de nærmere betalingsbestemmelser for:

▼M1

1) de gebyrer, der skal betales til: a) Kontoret for Harmonisering i det Indre Marked (Varemærker og Design) (i det følgende benævnt »Harmoniseringskontoret«) på grundlag af forordning (EF) nr. 6/2002 og forordning (EF) nr. 2245/2002. b) Det Internationale Bureau under Verdensorganisationen for Intellektuel Ejendomsret på grundlag af Genève-aftalen om Haag-arrangementet vedrørende international registrering af industrielle design, som blev vedtaget den 2. juli 1999 (i det følgende benævnt »Genève-aftalen«) og godkendt ved Rådets afgørelse 2006/954/EF ( 5 )

2) de beløb, der fastsættes af præsidenten for Harmoniseringskontoret.

Artikel 2

Gebyrer

1. De gebyrer, der skal betales til Harmoniseringskontoret på grundlag af forordning (EF) nr. 6/2002 og forordning (EF) nr. 2245/2002, er angivet i bilaget til denne forordning.

2. Individuelle designergebyrer, der skal betales til Det Internationale Bureau på grundlag af artikel 7, stk. 2, i Genève-aftalen sammenholdt med artikel 106c i forordning (EF) nr. 6/2002 og artikel 13, stk. 1, i nævnte forordning og artikel 22, stk. 2, litra a), i forordning (EF) nr. 2245/2002, er angivet i bilaget til denne forordning.

▼B

Artikel 3

Beløb, der fastsættes af præsidenten

1. Præsidenten fastsætter størrelsen af det beløb, der skal betales for andre af Harmoniseringskontorets tjenesteydelser end dem, der er angivet i bilaget.

2. Præsidenten fastsætter størrelsen af det beløb, der skal betales for Registreringstidende for EF-design og for andre af Harmoniseringskontorets publikationer.

3. Beløbenes størrelse fastsættes i euro.

4. De af præsidenten fastsatte beløb, jf. stk. 1 og 2, offentliggøres i Harmoniseringskontorets meddelelsesblad.

Artikel 4

Forfaldsdag

1. Gebyrer og andre beløb, hvis forfaldsdag ikke er angivet i forordning (EF) nr. 6/2002 eller i forordning (EF) nr. 2245/2002, forfalder til betaling ved modtagelsen af anmodningen om udførelsen af den tjenesteydelse, som gebyret eller beløbet er betaling for.

2. Præsidenten kan undlade at kræve forudbetaling af gebyrer eller andre beløb, der skal erlægges for udførelsen af de i stk. 1 nævnte tjenesteydelser.

Artikel 5

Betaling af gebyrer og andre beløb

▼M1

1. Betaling af gebyrer og andre beløb til Harmoniseringskontoret sker i euro ved indbetaling eller overførsel til Harmoniseringskontorets bankkonto.

▼B

2. Præsidenten kan fastsætte andre betalingsmåder end dem, der er angivet i stk. 1, herunder navnlig deponering på en konto hos Harmoniseringskontoret. Sådanne betalingsmåder offentliggøres i Harmoniseringskontorets meddelelsesblad.

Artikel 6

Oplysninger, der skal meddeles i forbindelse med indbetalinger

1. Ved enhver indbetaling anføres navnet på den person, som foretager betalingen, samt de oplysninger, der er nødvendige for, at Harmoniseringskontoret umiddelbart kan konstatere betalingsformålet. Navnlig skal der meddeles følgende oplysninger:

a) ved betaling af registreringsgebyret anføres betalingsformålet, dvs. »registreringsgebyr«, og i påkommende tilfælde den reference, som ansøgeren har angivet i ansøgningen om registrering af et EF-design

b) ved betaling af bekendtgørelsesgebyret anføres betalingsformålet, dvs. »bekendtgørelsesgebyr«, og i påkommende tilfælde den reference, som ansøgeren har angivet i ansøgningen om registrering af et EF-design

c) ved betaling af bekendtgørelsesgebyret, jf. artikel 50, stk. 4, i forordning (EF) nr. 6/2002, anføres betalingsformålet, dvs. »bekendtgørelsesgebyr«, og registreringsnummeret

d) ved betaling af gebyret for udsættelse af bekendtgørelsen anføres betalingsformålet, dvs. »udsættelsesgebyr«, og i påkommende tilfælde den reference, som ansøgeren har angivet i ansøgningen om registrering af et EF-design

e) ved betaling af ugyldighedsgebyret anføres registreringsnummeret og navnet på den EF-designindehaver, som begæringen er rettet mod, samt betalingsformålet, dvs. »ugyldighedsgebyr«.

2. Kan betalingsformålet ikke umiddelbart fastlægges, anmoder Harmoniseringskontoret den person, som har foretaget betalingen, om skriftligt at give meddelelse om betalingsformålet inden for en af Harmoniseringskontoret fastsat frist. Efterkommes anmodningen ikke rettidigt, anses betalingen for ikke at være sket. Det indbetalte beløb tilbagebetales.

Artikel 7

Betalingsdato

▼M1

1. Ved indbetaling til Harmoniseringskontoret gælder den dato, hvor betalingsbeløbet krediteres Harmoniseringskontorets bankkonto, som betalingsdato.

▼B

2. Tillader præsidenten med hjemmel i artikel 5, stk. 2, at gebyrer kan betales på andre måder end de i artikel 5, stk. 1, nævnte, fastsætter han samtidig den dato, hvor betalingen anses for modtaget.

3. Anses et gebyr først for betalt efter udløbet af betalingsfristen, jf. stk. 1 og 2, anses fristen dog for at være overholdt, når det over for Harmoniseringskontoret godtgøres, at den person, der foretog indbetalingen

▼M1

a) inden for betalingsfristen har man givet en forskriftsmæssig ordre til et pengeinstitut om overførsel af det skyldige beløb i en medlemsstat, og.

▼B

b) har betalt et ekstragebyr på 10 % af de(t) skyldige gebyr(er), dog højst 200 EUR;

der betales ikke ekstragebyr, hvis en af betingelserne under litra a) er blevet opfyldt senest ti dage før udløbet af betalingsfristen.

4. Harmoniseringskontoret kan anmode den person, der har foretaget en betaling, om at godtgøre, på hvilken dato en af betingelserne under stk. 3, litra a), var opfyldt, og i givet fald kræve betaling af et ekstragebyr, jf. stk. 3, litra b), inden for en af Harmoniseringskontoret fastsat frist. Efterkommes anmodningen ikke, eller er forholdet ikke tilstrækkeligt godtgjort, eller betales det krævede ekstragebyr ikke rettidigt, anses betalingsfristen for overskredet.

Artikel 8

Utilstrækkelig betaling

1. En betalingsfrist anses principielt kun for overholdt, hvis hele gebyret er blevet betalt inden for den foreskrevne frist. Er gebyret ikke blevet betalt fuldt ud, tilbagebetales det allerede indbetalte beløb efter fristens udløb.

2. Harmoniseringskontoret kan dog give en person, som har indbetalt et utilstrækkeligt beløb, mulighed for senere at indbetale det resterende beløb, hvis dette kan ske inden betalingsfristens udløb, eller, hvor det skønnes rimeligt, se bort fra, at en ubetydelig del af gebyret mangler, uden at dette skader den pågældende persons rettigheder.

Artikel 9

Tilbagebetaling af ubetydelige beløb

1. Er der blevet indbetalt for stort et beløb til dækning af gebyrer eller andre beløb, skal det overskydende beløb ikke tilbagebetales, hvis det er ubetydeligt, og den pågældende part ikke udtrykkeligt har anmodet om tilbagebetaling.

Harmoniseringskontorets præsident fastsætter, hvilke beløb der skal anses for ubetydelige.

2. Præsidentens afgørelse, jf. stk. 1, offentliggøres i Harmoniseringskontorets meddelelsesblad.

Artikel 10

Ikrafttræden

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.









BILAG







(EUR) 1. Et registreringsgebyr (artikel 36, stk. 4, i forordning (EF) nr. 6/2002; artikel 6, stk. 1, litra a), i forordning (EF) nr. 2245/2002): 230 ▼M1 1a. Et individuelt designeringsgebyr for en international registrering (artikel 106c i forordning (EF) nr. 6/2002; artikel 7, stk. 2, litra a), i Genève-aftalen) — (for hvert design) 62 ▼B 2. Et supplerende registreringsgebyr for hvert ekstra design, som er omfattet af en samlet ansøgning (artikel 37, stk. 2, i forordning (EF) nr. 6/2002; artikel 6, stk. 1, litra c), i forordning (EF) nr. 2245/2002): a) for hvert design fra 2. til 10. design: 115 b) for hvert design fra og med 11. design: 50 3. Et bekendtgørelsesgebyr (artikel 36, stk. 4, i forordning (EF) nr. 6/2002; artikel 6, stk. 1, litra b), i forordning (EF) nr. 2245/2002): 120 4. Et supplerende bekendtgørelsesgebyr for hvert ekstra design, som er omfattet af en samlet ansøgning (artikel 37, stk. 2, i forordning (EF) nr. 6/2002; artikel 6, stk. 1, litra d), i forordning (EF) nr. 2245/2002): a) for hvert design fra 2. til 10. design: 60 b) for hvert design fra og med 11. design: 30 5. Et gebyr for udsættelse af bekendtgørelsen (artikel 36, stk. 4, i forordning (EF) nr. 6/2002; artikel 6, stk. 1, litra b), i forordning (EF) nr. 2245/2002): 40 6. Et supplerende gebyr for udsættelse af bekendtgørelsen for hvert ekstra design, der er omfattet af en samlet ansøgning, og hvis bekendtgørelse er udsat (artikel 37, stk. 2, i forordning (EF) nr. 6/2002; artikel 6, stk. 1, litra d), i forordning (EF) nr. 2245/2002): a) for hvert design fra 2. til 10. design: 20 b) for hvert design fra og med 11. design: 10 7. Et gebyr for for sen betaling af registreringsgebyret (artikel 107, stk. 2, litra a), i forordning (EF) nr. 6/2002; artikel 10, stk. 3, i forordning (EF) nr. 2245/2002): 60 8. Et gebyr for for sen betaling af bekendtgørelsesgebyret (artikel 107, stk. 2, litra b), i forordning (EF) nr. 6/2002; artikel 10, stk. 3, og artikel 15, stk. 4, i forordning (EF) nr. 2245/2002): 30 9. Et gebyr for for sen betaling af gebyret for udsættelse af bekendtgørelsen (artikel 107, stk. 2, litra c), i forordning (EF) nr. 6/2002; artikel 10, stk. 3, i forordning (EF) nr. 2245/2002): 10 10. Et gebyr for for sen betaling af supplerende gebyrer for samlede ansøgninger som omhandlet i dette bilags punkt 2, 4 og 6 (artikel 107, stk. 2, litra d), i forordning (EF) nr. 6/2002; artikel 10, stk. 3, og artikel 15, stk. 4, i forordning (EF) nr. 2245/2002): 25 % af de supplerende gebyrer 11. Et fornyelsesgebyr (artikel 13, stk. 1, i forordning (EF) nr. 6/2002; artikel 22, stk. 2, litra a), i forordning (EF) nr. 2245/2002: for hvert design, uanset om dette er omfattet af en samlet registrering eller ej: a) for første fornyelsesperiode: 90 b) for anden fornyelsesperiode: 120 c) for tredje fornyelsesperiode: 150 d) for fjerde fornyelsesperiode: 180 ▼M1 11a. Et individuelt fornyelsesgebyr for en international registrering (artikel 13, stk. 1, og artikel 106c i forordning (EF) nr. 6/2002; artikel 22, stk. 2, litra a), i forordning (EF) nr. 2245/2002) for hvert design: a) for første fornyelsesperiode — (for hvert design) 31 b) for anden fornyelsesperiode — (for hvert design) 31 c) for tredje fornyelsesperiode — (for hvert design) 31 d) for fjerde fornyelsesperiode — (for hvert design) 31 ▼B 12. Et gebyr for for sen betaling af fornyelsesgebyret eller for sen indgivelse af begæring om fornyelse (artikel 13, stk. 3, i forordning (EF) nr. 6/2002; artikel 22, stk. 2, litra b), i forordning (EF) nr. 2245/2002): 25 % af fornyelsesgebyret 13. Et gebyr for begæring om, at et design erklæres ugyldigt (artikel 52, stk. 2, i forordning (EF) nr. 6/2002; artikel 28, stk. 2, i forordning (EF) nr. 2245/2002): 350 14. Et klagegebyr (artikel 57 i forordning (EF) nr. 6/2002; artikel 35, stk. 3, i forordning (EF) nr. 2245/2002): 800 15. Et gebyr for restitutio in integrum (artikel 67, stk. 3, i forordning (EF) nr. 6/2002): 200 16. Et gebyr for registrering af overdragelsen af en ansøgning om registrering af et EF-design (artikel 34, stk. 2, og artikel 107, stk. 2, litra f), i forordning (EF) nr. 6/2002; artikel 23, stk. 7, i forordning (EF) nr. 2245/2002): 200 pr. design, dog højst 1 000, hvis flere begæringer indgives i samme ansøgning om registrering af overdragelsen eller samtidigt 17. Et gebyr for registrering af overdragelsen af et registreret EF-design (artikel 107, stk. 2, litra f), i forordning (EF) nr. 6/2002; artikel 23, stk. 3, i forordning (EF) nr. 2245/2002): 200 pr. design, dog højst 1 000, hvis flere begæringer indgives i samme ansøgning om registrering af en licens eller en anden rettighed eller samtidigt 18. Et gebyr for registrering af en licens til eller en anden rettighed over et registreret EF-design (artikel 107, stk. 2, litra g), i forordning (EF) nr. 6/2002; artikel 23, stk. 3, og artikel 24, stk. 1, i forordning (EF) nr. 2245/2002) eller en ansøgning om registrering af et EF-design (artikel 34, stk. 2, og artikel 107, stk. 2, litra g), i forordning (EF) nr. 6/2002; artikel 23, stk. 3, artikel 24, stk. 1, og stk. 4, i forordning (EF) nr. 2245/2002): a) medelelse af en lidens b) overdragelse af en licens c) stiffelse af en tinglig ret d) overdragelse af en tinglig ret e) tvangsfuldbyrdelse 200 pr. design, dog højst 1 000, hvis flere begæringer indgives i samme ansøgning om registrering af en licens eller en anden rettighed eller samtidigt 19. Et gebyr for slettelse i registeret af en licens eller anden rettighed (artikel 107, stk. 2, litra h), i forordning (EF) nr. 6/2002; artikel 26, stk. 3, i forordning (EF) nr. 2245/2002): 200 EUR pr. slettelse, dog højst 1 000, hvis flere anmodninger indgives i samme anmodning om slettelse i registeret af en licens eller anden rettighed eller samtidigt 20. Et gebyr for udstedelse af en kopi af ansøgningen om registrering af et EF-design (artikel 107, stk. 2, litra n), i forordning (EF) nr. 6/2002; artikel 74, stk. 5, i forordning (EF) nr. 2245/2002), en kopi af registreringsbeviset (artikel 107, stk. 2, litra e), i forordning (EF) nr. 6/2002; artikel 17, stk. 2, i forordning (EF) nr. 2245/2002) eller en udskrift af registeret (artikel 107, stk. 2, litra i), i forordning (EF) nr. 6/2002, artikel 69, stk. 6, i forordning (EF) nr. 2245/2002): a) ikke-bekræftet kopi eller udskrift: 10 b) bekræftet kopi eller udskrift: 30 21. Et gebyr for aktindsigt (artikel 107, stk. 2, litra j), i forordning (EF) nr. 6/2002; artikel 74, stk. 1, i forordning (EF) nr. 2245/2002): 30 22. Et gebyr for udstedelse af kopier af dokumenter i akterne (artikel 107, artikel 2, litra k), i forordning (EF) nr. 6/2002; artikel 74, stk. 5, i forordning (EF) nr. 2245/2002): a) ikke-bekræftet kopi: 10 b) bekræftet kopi: 30 plus pr. side ud over 10: 1 23. Et gebyr for meddelelse af oplysninger i akterne (artikel 107, stk. 2, litra l), i forordning (EF) nr. 6/2002; artikel 75 i forordning (EF) nr. 2245/2002): 10 plus pr. side ud over 10 1 24. Et gebyr for en prøvelse af fastsættelsen af de procedureomkostninger, der skal refunderes (artikel 107, stk. 2, litra m), i forordning (EF) nr. 6/2002; artikel 79, stk. 4, i forordning (EF) nr. 2245/2002): 100